葛廷章

葛廷章（），字朝憲，號柳泉，陝西臨洮府蘭州工正所人，匠籍，明朝政治人物。

 生平 
葛廷章自幼好學，十三歲入泮，然而鄉舉多年失意。嘉靖十六年（1537年），終於中式丁酉科陝西鄉試第三十名。嘉靖十七年（1538年）聯捷戊戌科會試第二百二十五名，登進士第三甲第八十七名。由行人選戶科給事中，陞鳳陽府知府，仕終江西副使，卒于任內，年四十五漢籍電子文獻資料庫-明人傳記資料索引 ,7494：葛廷章，字朝憲，號柳泉，蘭州人。嘉靖十七年進士 ，由行人選戶科給事中，陞鳳陽府知府，仕終江西副使，卒于官，年四十五。。《國朝獻徵錄·卷之八十六》：許穀《江西副使葛公廷章墓志銘》：曩余濫竽文部，嘗知柳泉公，比視學江右，公適擢憲副繼至，遂得?同官，乃東西接舍，出入並輿，講德議政，各吐膺肺，盖由由焉若平生交也。今年，夏公遘疾，非奇奄忽不救。余行部歸，拊棺臨痛，哀不能禁，嗚呼！仕路投交，非可指數，特良知鮮遇耳。乃今既遇，輒又以?折夭閼，不使永好，豈不傷哉！按狀：公諱廷章，姓葛氏，字朝憲，別號柳泉，其先句容人也。國初，封肅王於蘭州，公七世祖某隨侍，遂?蘭州人。公少負奇頴，潛心墳索，年十三即游藝泮學，卓有雋名。長之逸氣，凌駕時哲，視功名直唾手耳。乃三十猶不第，公曰：豈時命謬抑操習非耶！於是益肆力竆討靡間昕夕，有□賢下帷鑄硯之勇。嘉靖丁酉中陝西鄉試，戊戌連舉進士，觀禮部政，旋授行人，奉詔列藩守法，惟謹忠勤清亮名盖裒然起也。辛丑，選戶科給事中，敷奏詳核規諷明讜其彈擿務持大體，不喜攻訐，廵察內庖，裁革冗靡尤多。甲辰，鳳陽缺守銓部，以京輔劇郡，又中都皇寢重地，非公不可，乃疏題使往。比至郡，歲適大侵，群盜蜂起，眾方議撲滅之術，公曰：此良民也，特奪於饑寒耳，不如諭之。便遂懸榜境內，曲示禍福，群盜各警悟引去，境內始安。於是計口多寡發粟賑貸饑民多所全活其子女散鬻者往往捐捧收贖率樂聚如初。蒞任三載，訓農勸學，興滯剖壅，百廢具舉，號稱良牧，又嘗疏帑庫羡積于朝數至累萬，盡觧民部，大助邊餉，公□畧無所點云。丁未，陞江西按察司副使，分道南昌。南昌簿牒填委訟獄詭徤公防範既精剖决尤??貞奸欺內息請謁外屏以故疑讞競白平反無冤頃刻之間洪都改視然文非深刻政皆簡重，人莫不畏而愛之。既抱疾偃牀，猶批駁如素卒正襟危坐，順命而化。嗚呼！若公者豈不謂處國如家死而後□者耶！公稟性沉毅，守巳端恪孝弟成于閨庭仁卹□子姻黨，且?政不苟律下孔嚴入仕十年所在以公□□□長者見思加以方面廣顙嶽峙雲立，咸謂□有□鼎之相，乃大用未階，中道而殞，天之予奪馬可□哉！公生于弘治甲子，卒于嘉靖戊申，得年四十五。

 家族 
祖先句容人。明初封肅王於蘭州，其七世祖隨扈。曾祖葛禎；祖父葛忠；父葛林，母王氏。永感下。兄廷美。

参考文献

Category:嘉靖十六年丁酉科陝西鄉試舉人
Category:明朝行人司行人
Category:明朝户科給事中
Category:明朝鳳陽府知府
Category:明朝江西按察司副使
Category:兰州人
T